钦定古今图书集成/明伦汇编/闺媛典/第024卷 > 姚天福母
## 钦定古今图书集成/明伦汇编/闺媛典/第024卷 > 姚天福母

按《元史姚天福传》：天福拜监察御史，帝嘉其直，锡名
巴儿思。母戒之曰：“古称公尔忘私，委质为臣，当罄所
衷，以塞其职，勿以未亡人为恤，俾吾追踪陵母，死之
日犹生之年也。”天福亦请于宪府曰：“监察责当言路，
有犯无隐，苟获谴乞，不为亲累。”或以闻，世祖叹曰：“巴
儿思母子虽生今世，其义烈之言，当于古人中求之。”

〈天福父居实按山西通志母姓赵氏〉